CELEX: 62018CN0796
Language: fi
Date: 2018-12-19 00:00:00
Title: Asia C-796/18: Ennakkoratkaisupyyntö, jonka Oberlandesgericht Düsseldorf (Saksa) on esittänyt 19.12.2018 – Informatikgesellschaft für Software-Entwicklung (ISE) mbH v. Stadt Köln

11.3.2019   
            
            
               FI
            
            
               Euroopan unionin virallinen lehti
            
            
               C 93/30
            
         
      Ennakkoratkaisupyyntö, jonka Oberlandesgericht Düsseldorf (Saksa) on esittänyt 19.12.2018 – Informatikgesellschaft für Software-Entwicklung (ISE) mbH v. Stadt Köln
      (Asia C-796/18)
      (2019/C 93/40)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Oberlandesgericht Düsseldorf
      
         Pääasian asianosaiset
      
      
         Valittaja: Informatikgesellschaft für Software-Entwicklung (ISE) mbH
      
         Vastapuoli: Stadt Köln
      
         Muu osapuoli: Land Berlin
      
         Ennakkoratkaisukysymykset
      
      
                  1)
               
               
                  Onko viranomaisen toiselle viranomaiselle kirjallisen sopimuksen mukaisesti suorittamassa ohjelmiston luovutuksessa, joka liittyy yhteistyösopimukseen, kyse direktiivin 2014/24/EU (1) 2 artiklan 1 kohdan 5 alakohdassa tarkoitetusta hankintasopimuksesta tai – jollei 12 artiklan 4 kohdan a–c alakohdasta muuta johdu – direktiivin 12 artiklan 4 kohdassa tarkoitetusta direktiivin soveltamisalaan kuuluvasta sopimuksesta, jos ohjelmiston luovutuksensaajan ei tarvitse maksaa ohjelmistosta hintaa eikä kulukorvausta, mutta ohjelmiston luovutukseen liittyvässä yhteistyösopimuksessa määrätään, että jokainen yhteistyökumppani – ja siten myös ohjelmiston luovutuksensaaja – antaa toiselle sopimuspuolelle maksutta käyttöön mahdollisesti tulevaisuudessa tekemänsä ohjelmiston jatkokehitystyön, jota ei kuitenkaan edellytetä sopimuksessa, yhteydessä tehdyt muutokset?
               
            Jos ensimmäiseen kysymykseen vastataan myöntävästi:
      
                  2)
               
               
                  Onko direktiivin 2014/24/EU 12 artiklan 4 kohdan a alakohdan mukaan yhteistyöhön osallistuvien hankintaviranomaisten tekemän yhteistyön kohteena oltava kansalaiselle suoritettavat julkiset palvelut sinänsä, joita on tarjottava yhdessä, vai riittääkö, jos yhteistyö koskee toimintoja, joilla edistetään jossakin muodossa samassa määrin muttei välttämättä yhdessä suoritettavia julkisia palveluja?
               
            
                  3)
               
               
                  Sovelletaanko direktiivin 2014/24/EU 12 artiklan 4 kohdan yhteydessä niin sanottua etuoikeutettuun asemaan asettamista koskevaa kirjoittamatonta kieltoa ja jos sovelletaan, niin millainen on tämän kiellon sisältö?
               
            
         (1)  Julkisista hankinnoista ja direktiivin 2004/18/EY kumoamisesta 26.2.2014 annettu Euroopan parlamentin ja neuvoston direktiivi 2014/24/EU (EUVL 2014, L 94, s. 65).